בני סכנין ערכה היום (שני) אימון מסכם לקראת משחק גביע הטוטו מחר מול הפועל רמת גן. בסכנין רוצים מאוד לנצח מחר ולעלות לרבע הגמר, שיכניס עוד כסף לקופה הדלה של המועדון, ובקבוצה מתכוונים לעלות בהרכב החזק שלה. בסכנין נרשמה עייפות, אך במועדון מרוצים מכך שבסוף השבוע לא יתקיים מחזור ליגה, מה שייתן אפשרות לשחקנים לנוח. בקבוצה החליטו לוותר בינתיים על זר חמישי, לפחות עד ינואר.
המאמן, ערן קוליק, יערוך שינוי אחד בלבד לקראת מחר, וייתן למאיר כהן שעדיין סובל מכאבי גב, לנוח. מוחמד קנדיל, שוערה הצעיר של סכנין, יתפוס את מקומו בשער. עבאס סוואן שעדיין סובל מפציעה לא יהיה בסגל הקבוצה. לעומתו, אלי ביטון אמור לקבל דקות מחר לראשונה במדי סכנין. הקשר עדיין רחוק מלהיות בכושר משחק ובקבוצה ינצלו את המשחק מחר בכדי להוריד ממנו את החלודה.
הרכב משוער: מוחמד קנדיל, מוחמד זבידאת, יא יא פטי, טל חן, מהראן אבו ריא, חיים בנון, חאלד חלאיילה, חייאר סספדס, ראובן עובד, אחמד קאסום, ג'קו ערפאת.
מאמן הפועל רמת גן, יובל נעים שהורחק במשחק הליגה האחרון של קבוצתו נגד מכבי חיפה, יוכל לעמוד היום (שלישי, 19:30, וינטר) על הקווים, במשחק בו תארח הקבוצה את בני סכנין במסגרת המחזור החמישי בגביע הטוטו. נעים יעמוד לוועדת משמעת בבית הדין ביום רביעי כאשר עומד לחובתו עונש הרחקה על תנאי לשני משחקים מהעונה שעברה.
ברמת גן מקווים להתאושש במהרה מהמפלה בקרית אליעזר למרות שסיכוייה להעפיל לשלב הבא בגביע הטוטו קלושים ביותר. במשחק צפוי המאמן לאפשר מנוחה למספר שחקנים בקבוצה וזאת בכדי לחלק את העומס בין שחקני הסגל. ברמת גן ינצלו את המשחק בכדי להריץ בהרכב חלק מהשחקנים שחזרו לא מזמן מפציעות, דוגמת הקרואטי הרוויה קובצ'ביץ', בן לוז וגם מור גולן בכדי להכניס אותם לכושר משחק לקראת המשך הליגה. גם הבלם אסי דומב שעבר בבקרת התקציבים, יעמוד לרשותו של המאמן. השוער רפי כהן והקשר קובי חסן צפויים לקבל מנוחה.
הרכב משוער: איתי ארקין; קובי מוסא, חיים מלכה, גולן חרמון (אסי דומב), תמיר בן עמי, בני חדד, הרוויה קובאצ'ביץ', וויליאם סוארס, בן לוז; ג'ורג' דאטורו, מור גולן.